Document ID: 32004D0596

ID-DEĊIŻJONI TAL-KUMMISSJONI
tal-21 ta' Ġunju 2004
li tagħti lista ta' dawk l-erjas fir-Repubblika Slovakka li skond l-Għan 2 tal-Fondi Strutturali huma eliġibbli għall-perijodu 2004 - 2006
(innotifikata fid-dokument bin-numru C(2004) 2137)
(It-test bis-Slovakk biss huwa awten tiku)
(Test b'rilevanza għaż-ŻEE)
(2004/596/KE)
IL-KUMMISSJONI TAL-KOMUNITAJIET EWROPEJ,
Wara li rat it-Trattat li waqqaf il-Komunità Ewropea,
Wara li rat ir-Regolament tal-Kunsill (KE) Nru 1260/1999 tal-21 ta' Ġunju 1999 li jistabbilixxi d-dispożizzjonijiet ġenerali tal-Fondi Strutturali (1), u b'mod partikolari l-Artikolu 4(4) tiegħu,
Wara li kkonsultat il-Kumitat għall-Iżvilupp u l-Konverżjoni tar-Reġjuni, il-Kumitat għall-Istrutturi Agrikoli u l-Iżvilupp Rurali u l-Kumitat għall-Istrutturi għall-Biedja u l-Akkwikultura,
Billi:
(1)
L-Għan 2 tal-Fondi Strutturali huwa li jappoġġja l-konverżjoni ekonomika u soċjali ta' erjas li qed jaffrontaw diffikultajiet strutturali.
(2)
Il-Kummissjoni u l-Istati Membri jipprovaw jiżguraw li l-għajnuna tkun tassew ikkonċentrata f'dawk l-erjas li huma l-aktar milqutin u fuq il-livell ġeografiku l-aktar addattat.
(3)
L-ogħla limitu tal-popolazzjoni eliġibbli huwa 192 000 abitant, skond l-Artikolu 4(2) tar-Regolament (KE) Nru 1260/1999, li jistabbilixxi l-ogħla limitu għar-Repubblika Slovakka ta' 31 % tal-popolazzjoni tar-reġjuni NUTS II li mhumiex koperti bl-Għan 1.
(4)
Il-Kummissjoni, fuq proposti ta' l-Istati Membri u b'kooperazzjoni ma' l-Istat Membru kkonċernat, tħejji lista ta' dawk l-erjas eliġibbli skond l-Għan 2 wara li tikkunsidra l-prioritajiet nazzjonali,
ADOTTAT DIN ID-DEĊIZJONI:
Artikolu 1
L-erjas tar-Repubblika Slovakka eliġibbli minn l-1 ta' Mejju 2004 sal-31 ta' Diċembru 2006 skond l-Għan 2 tal-Fondi Strutturali huma mniżżlin f'lista fl-Anness għal dan id-dokument.
Artikolu 2
Din id-Deċiżjoni hija indirizzata lir-Repubblika Slovakka.
Magħmula fi Brussell, fil-21 ta' Ġunju 2004.

Labels: 18
15
19